b'\n_START_ARTICLE_\nAronija\n_START_PARAGRAPH_\nAronija je rod grmi\xc4\x8devja, ki izvira iz vzhoda Severne Amerike ter ga sestavljajo dve, po nekaterih klasifikacijah pa tri podvrsti. Bujno rasto\xc4\x8di grm zraste od 1 do 3 m v vi\xc5\xa1ino, lahko pa se ga oblikuje tudi v manj\xc5\xa1e drevo. V naravi raste aronija najve\xc4\x8dkrat v vla\xc5\xbenih gozdovih in mo\xc4\x8dvirjih. Ljudje aronijo pogosto gojijo kot okrasno rastlino. Po jedrski katastrofi v \xc4\x8cernobilu so plodove aronije uporabljali za bla\xc5\xbeenje zdravstvenih te\xc5\xbeav od radioaktivnosti obolelih ljudi. Zaradi visoke odpornosti na mraz, saj prenese zimsko temperaturo celo do -47 \xc2\xb0C, aronijo mnogi imenujejo tudi\xc2\xa0\xc2\xbbSibirska borovnica\xc2\xab\xc2\xa0in so jo zasadili v Rusiji, na Finskem in na \xc5\xa0vedskem. Prav tako je rastlina odporna na su\xc5\xa1o, \xc5\xa1kodljivce, onesna\xc5\xbeenje in bolezni.\n_START_SECTION_\nUporaba plodov aronije v zdravilstvu\n_START_PARAGRAPH_\nPlodovi aronije so bogati z vitamini C, E, B2, B6, barvili antociani, folno kislino, zavirajo procese staranja, zagotavljajo ve\xc4\x8d energije, \xc5\xa1\xc4\x8ditijo pred negativnimi u\xc4\x8dinki prostih radikalov. Plodove lahko u\xc5\xbeivamo sve\xc5\xbee, su\xc5\xa1ene ali predelane v marmelade. Rastlina je uvr\xc5\xa1\xc4\x8dena med zdravilne rastline.'